Irgun Tsva'i Le'umi (lühend ETSEL) (kasutatud ka nimekujusid Irgun Tzvai Leumi, Irgun Zvai Leumi, ETZEL, Irgun; heebrea ארגון צבאי לאומי (lühend אצ"ל) - 'Rahvuslik Sõjanduslik Organisatsioon') oli ajavahemikul 1931 kuni 1948 Suurbritannia Mandaadi Palestiina territooriumil tegutsenud organisatsioon, mida Suurbritannia ja mitmed juudi organisatsioonid pidasid terroristlikuks, ent sionistlikud juudid pidasid vabastusliikumiseks. Organisatsiooni kaks põhipostulaati olid vabastada territoorium, mis piirdub läänest Niiluse jõe ja Vahemerega, idast-põhjast Tigrise ja Eufrati jõgedega ning põhjast Musta merega araabia elanikonnast ja Suur-Iisraeli riigi loomine.